عبد النبي الكاس (بالشلحة: ⵄⴱⴷⵏⴱⵉ ⵍⴽⴰⵙ) (مريرت: 1963 - 18 مارس 2013) كان واحد المغني مغربي من لأطلس لمتوسط تيغني بالشلحة والدارجة وكيخدًم الآلة د لوتار. تولد عبد النبي لكاس عام 1963 فمريرت فلأطلس لمتوسط. ملي دخل للإعدادي, تبلا بلوتار وحبس قرايتو ومشا لخنيفرة. تما تعلم مع لأستاذ اللول ديالو محمد ستيتو, وموراها تعرًف على محمد مغني, اللي بقا معاه بزاف وعلًمو لقواعد د لوتار. ف 1997, شارك عبد النبي لكاس فالسهرة اللي افتاتحو فيها دوزيم للعموم, ومن بعد سجل جوج كواسط وحدا بالداريجا (د الشعبي) ووحدا بالشلحة, وبجوج تعرفو بزاف. شارك الكاس تا فسمفونية فزاز, اللي كانت سمفونية جمعات كاع لفنانة د لأطلس لمتوسط, منهم محمد رويشة ومحمد مغني. مات عبد النبي لكاس نهار 18 مارس 2013 فلعشية فمريرت, من بعد واحد لمرض صعيب اللي ماكان عندو دوا. شهادة الباحث أكنوز المكي في حق الفقيد الفنان الكاس عبد النبي. الموت يغيب الفنان الأمازيغي عبد النبي الكاس